**SHKOLLA E MAGJISTRATURËS**

**KËSHILLI DREJTUES**

**VENDIM**

**Nr.17, datë 02.06.2022**

**PËR**

**DISA SHTESA DHE NDRYSHIME NË VENDIMIN NR. 25, DATË 23.10.2017, “PËR NORMIMIN DHE SHPËRBLIMIN E VEPRIMTARISË AKADEMIKE,**

**NË ZBATIM TË PROGRAMIT TË FORMIMIT FILLESTAR DHE VAZHDUES,**

**NË SHKOLLËN E MAGJISTRATURËS”**

Mbështetur në nenin 118 të Kushtetutës së Republikës së Shqipërisë; në nenin 243 dhe 248 të ligjit nr.115/2016, “*Për organet e qeverisjes së sistemit të drejtësisë*”; në ligjin nr. 96/2016, “*Për statusin e gjyqtarëve dhe prokurorëve në Republikën e Shqipërisë*”; në ligjin nr. 98/2016, “*Për organizimin e pushtetit gjyqësor në Republikën e Shqipërisë*”; në ligjin nr. 84/2016, “*Për rivlerësimin kalimtar të gjyqtarëve dhe prokurorëve të Republikës së Shqipërisë*”; në nenin 124 të ligjit nr. 80/2015, “*Për arsimin e lartë në Republikën e Shqipërisë*” i ndryshuar; në ligjin nr. 130/2016, “*Për buxhetin e vitit 2017*”; në vendimin e Këshillit të Ministrave nr. 748, datë 11.6.2009, “*Për trajtimin me pagë dhe shtesa mbi pagë të punonjësve të personelit akademik të institucioneve publike të arsimit të lartë*”, i ndryshuar, si dhe në vendimin e Këshillit të Ministrave nr. 870, datë 14.12.2011, “*Për trajtimin financiar të punonjësve që dërgohen me shërbim jashtë vendit*”, me propozim të Drejtorit të Shkollës së Magjistraturës, Këshilli Drejtues, i mbledhur më datë 02.06.2022,

**V E N D O S I:**

1. Të shtohet në lidhjen nr. 1, pika 3“Komisioni i vlerësimit të memove viti II” - 4 orë mësimore/memo;
2. Të ndryshohet në lidhjen nr.1, pika 7 “Përgjegjës Stazhi/Udhëheqësi i praktikës paraprofesionale në gjykatë dhe prokurori” - 4 orë mësimore/muaj;
3. Efektet financiare shtrihen për të gjithë vitin akademik 2021-2022;
4. Ky vendim hyn në fuqi menjëherë.

**ZËVENDËSKRYETARI**

**OLSIAN ÇELA**